Kærende frifindes i sag om konkurskarantæne i tilknytning til behandling af konkursbo
Ret: Vestre Landsret (2. instans)
Faggruppe: Civilsag — Konkurskarantæne
Sagsemner: Konkurs og insolvens;

/

VESTRE LANDSRET
RETSBOG

Den 30. marts 2021 holdt Vestre Landsret møde i retsbygningen i Viborg.

Landsdommerne Eva Staal, Thomas Klyver og Maria Porsborg (kst.) behandle-
de sagen.

Sag BS-3497/2021-VLR
(1. afdeling)

Kærende, tidligere Sagsøgte
(advokat Hans Ladekjær Jeppesen)

mod

Kurator, advokat Flemming Jensen, i konkursboet Virksomhed A/S 1 (advokat
Patrick Emil Sig Fanø)

Den 25. januar 2021 har Skifteretten i Holstebro (sag BS-18421/2020-HOL)
bestemt, at Kærende, tidligere Sagsøgte pålægges konkurskarantæne i tre år.

Kærende, tidligere Sagsøgte har kæret afgørelsen med påstand om frifindelse. Til
støtte for påstanden har Kærende, tidligere Sagsøgte i det væsentlige gentaget
sine anbringender for skifteretten. Han har yderligere anført, at selv hvis der var
sket drift efter håbløshedstidspunktet, så har det ikke nævneværdig betydning i
relation til bedømmelse af konkurskarantæne. Virksomhed A/S 1 var gennem
mange år et veldrevet selskab med en pæn egenkapital og overskud. Den fortsatte
drift af selskabet efter den 28. februar 2019 førte ikke til en forøgel-se af gælden
af den størrelse, som kurator har oplyst, da der i perioden skete opfyldelse af
forpligtelser i henhold til tidligere indgåede entrepriseaftaler. En eventuel
stiftelse af ny gæld til leverandører og lignende indebar således en til-svarende
værditilvækst på byggerierne, som de pågældende bygherrer skulle



/

2

betale for. Skifteretten har lagt til grund, at selskabet stiftede ny gæld til SKAT i
perioden fra den 28. februar 2019 og indtil fristdagen på 736.485,42 kr. Langt
størstedelen af dette beløb stammer fra moms, som opgøres kvartalsvis og for-
falder til betaling 2 måneder efter kvartalets udløb, hvorfor gælden reelt blev
stiftet ved udgangen af december 2018, med forfald til betaling den 1. marts
2019. Den øvrige forøgelse af skattekontoen vedrører skat og AM-bidrag af løn
udbetalt til virksomhedens medarbejdere for marts og april. Det er ikke groft
uforsvarlig forretningsførelse at undlade at betale skat i en periode på 3 måne-
der, når der i samme periode er foretaget retvisende indberetninger, samtidig med
at der er dialog om mulig afdragsordning. Betalingerne den 10. maj 2019 blev
foretaget inden for selskabets stadigt gældende trækningsret på kassekre-ditten,
og der var ikke tale om misbrugslignende forhold. Kærende, tidligere Sagsøgte
havde en tro på, at der fortsat kunne findes en ordning med kreditorerne og
foretog betalingerne for at sikre fortsat drift og værdien af de igangværende ar-
bejder. Kærende, tidligere Sagsøgte har endeligt anført, at han før konkursen
behø-rigt indsendte retvisende moms- og skatteangivelser, og at den manglende
beta-ling af moms og skat ikke skyldtes manglende betalingsvilje. Samlet set har
Kærende, tidligere Sagsøgte ikke udvist groft uforsvarlig forretningsførelse, og
det er ikke rimeligt at pålægge ham konkurskarantæne.

Kurator, advokat Flemming Jensen, har påstået kendelsen stadfæstet og har i det
væsentlige gentaget sine anbringender for skifteretten. Det er således kura-tors
opfattelse, at der er sket drift efter håbløshedstidspunktet, som indtrådte i hvert
fald den 28. februar 2019, hvor selskabet ophørte med at indbetale på
skattekontoen, subsidiært den 2. april 2019, hvor Gældsstyrelsen fremsendte
varsel om konkurs. Selskabet optog i perioden efter den 28. februar 2019 ny gæld
for 2.118.848,81 kr. og i perioden efter den 2. april 2019 ny gæld for
1.039.115,16 kr., når der bortses fra garantiforpligtelser samt leasing- og entre-
priseforpligtelser, der blev aktualiseret af konkursen. Kærende, tidligere Sagsøgte
handlede også groft uforsvarligt i sin forretningsførelse ved at foranledige eller
medvirke til, at Sydbank A/S´ virksomhedspant blev forringet med 1.269.584,05
kr. den 10. maj 2019, hvor der skete udbetaling til 18 forskellige og unødvendige
driftskreditorer, uagtet at selskabet ikke siden den 28. februar 2019 havde fore-
taget indbetalinger på skattekontoen, at der den 2. april 2019 var fremsendt var-
sel om konkurs, og at Kærende, tidligere Sagsøgte den 9. maj 2019 i mail til
Gælds-styrelsen havde oplyst, at selskabet ikke kunne honorere Gældsstyrelsens
krav. Selskabet havde på tidspunktet for overførslerne en kreditramme ved
Sydbank A/S på 4 mio. kr., og betalingerne til kreditorerne var alene muliggjort
som føl-ge af netop indkomne fakturaindbetalinger, der var omfattet af
virksomheds-pantet. Kærende, tidligere Sagsøgte har anvendt det offentlige som
finansieringskil-de med betydelige tab for SKAT til følge. Det fremgår i den
forbindelse, at der i den for konkurskarantæne relevante 1-års periode er stiftet
gæld til SKAT for 5.675.370,60 kr., mens der i samme periode er foretaget
indbetalinger for



/

3

3.121.261,03 kr. Det er groft uforsvarlig forretningsførelse i væsentligt omfang at
tilsidesætte forpligtelser med hensyn til afregning af A-skat og moms.

Skifteretten har ikke haft bemærkninger til kæremålet.

Kurator har yderligere fremlagt gældbøger for landsretten.

Landsretten afsagde

K E N D E L S E

Kærende, tidligere Sagsøgte har været direktør og bestyrelsesmedlem i
Virksomhed A/S 1 siden stiftelsen den 18. februar 2010 og frem til afsigelse af
kon-kursdekret den 20. maj 2019. Det fremgår af årsrapporten for regnskabsåret
2017-2018, at selskabet havde et overskud før skat på 679.865 kr. og en egenka-
pital på 1.956.126 kr. Året forinden var overskuddet 240.769 kr. og egenkapita-
len 1.550.517 kr. I marts 2019 nedsatte Sydbank A/S med kort varsel kassekre-
ditten med 1 mio. kr.

Landsretten lægger til grund, at selskabet i årene op til konkursen havde en pæn
egenkapital og overskud, og at selskabets forøgelse af gælden i 2018 og 2019
skyldtes den fortsatte drift og udefrakommende begivenheder.

Det er ubestridt, at skattekontoen fra selskabets stiftelse og frem til den 28. fe-
bruar 2018 stort set ikke havde været i minus i mere end et par dage. Fra foråret
2018 og frem blev der ikke afregnet tilstrækkeligt på skattekontoen, og tilgode-
havendet steg. De sidste indbetalinger skete den 4. januar og den 28. februar
2019. Landsretten lægger til grund, at de manglende betalinger skyldtes likvidi-
tetsmæssige problemer, og at selskabet efter henvendelsen fra SKAT den 9. april
2019 søgte at finde en løsning på gælden og i den forbindelse fortsatte drif-ten af
virksomheden.

Det er ikke forsvarlig forretningsførelse at undlade over en længere periode at
indbetale tilstrækkeligt på skattekontoen og betale kreditorer kort før konkur-sen
på bankens bekostning, men efter helhedsvurdering har forholdene ikke en sådan
karakter, at der er grundlag for at bestemme, at Kærende, tidligere Sagsøgte på
grund af groft uforsvarlig forretningsførelse er uegnet til at deltage i ledelsen af
en erhvervsvirksomhed.

Ved helhedsvurderingen er der bl.a. lagt vægt på, at selskabet løbende har ind-
berettet moms og skat korrekt, og at Kærende, tidligere Sagsøgte foretog
betalinger-ne af driftskreditorerne for at sikre driften og dermed størst mulig
værdi af de igangværende arbejder.



/

4

Da betingelserne i konkurslovens § 157, stk. 1, for at pålægge Kærende, tidligere
Sagsøgte konkurskarantæne herefter ikke er opfyldt, tages hans frifindelsespå-
stand til følge.

Efter sagens udfald skal statskassen i medfør af konkurslovens § 165, stk. 1, be-
tale sagens omkostninger for begge retter med i alt 56.250 kr. Beløbet, der er
inkl. moms, vedrører 50.000 kr. inkl. moms i sagsomkostningerne for skifteret-
ten, og 6.250 kr. inkl. moms vedrører sagsomkostningerne for landsretten, her-
under 3.125 kr. til dækning af Kærendes, tidligere Sagsøgte udgifter til
advokatbi-stand inkl. moms.

T H I  B E S T E M M E S :

Kærende, tidligere Sagsøgte frifindes.

Statskassen skal betale sagens omkostninger for begge retter med i alt 56.250 kr.
inkl. moms. Af dette beløb skal statskassen betale 3.125 kr. til Kærende, tidligere
Sagsøgte.

Kæreafgiften skal betales tilbage.

Efter sagens karakter og omfang, herunder at sagen er behandlet sammen med
BS 3499/2021-VLR, tillægges der kurator, advokat Flemming Jensen, et
vederlag på 2.500 kr. med tillæg af moms, i alt 3.125 kr., for sagens førelse ved
landsret-ten, jf. konkurslovens § 166. Beløbet betales af statskassen.

Sagen sluttet.



/